производството и капацитета на отделните производители обаче не беше възможно общо разгласяване на тази информация.
 (117)
 Във всеки случай заключенията, направени от Комисията в настоящия регламент, се основават на съображения, които са разгласени надлежно на заинтересованите страни и правата им на защита са спазени изцяло. Поради това твърдението на RFPA трябва да бъде отхвърлено.
 3.3.3. Привлекателност на пазара на Съюза
 (118)
 Потреблението в Съюза е останало постоянно високо и пазарът на Съюза е сред най-привлекателните пазари за Русия по отношение на размер, потенциал и географска близост до Русия.
 (119)
 Разследването показа, че руските производители износители са развили значителни логистични и маркетингови възможности, които ще улеснят достъпа им до операции за продажби на АН на пазара на Съюза. Така например Uralchem и Eurochem имат свързани търговски дружества, установени в Съюза (съответно в Латвия и Германия); Acron и Eurochem също имат свързани търговци, регистрирани в Швейцария. В допълнение към това Acron е свързано с оператор на пристанищни терминали в Естония — дружество, наречено DBT (36), а Uralchem е собственик на Riga Fertilizer Terminal LLC съвместно с Riga Commercial Port (37).
 (120)
 Освен това страни като Украйна (които представляват 7 % от световното потребление на АН през 2016 г. (38)), Австралия и Индия (39) са наложили мерки за търговска защита във връзка с АН от Русия. Противно на твърденията на руската промишленост към днешна дата Украйна не е отменила антидъмпинговите мита по отношение на вноса на АН от Русия. Тези мерки на други потенциални пазари за износ допълнително повишават привлекателността на Съюза и ще стимулират руските производители износители да насочат износа си към Съюза, ако се допусне да изтече срокът на антидъмпинговите мерки в ЕС.
 (121)
 RFPA заяви, че руският износ на АН не е срещал големи ограничения на ключовите пазари за износ. Освен това беше изказано твърдението, че за разлика от предишния преглед с оглед изтичане на срока на действие (40) настоящото допълнително търсене на АН от тези трети държави е основен диференциращ фактор.
 (122)
 Както беше посочено по-горе, към днешна дата в Украйна, Австралия и Индия са въведени антидъмпингови (или други ограничаващи търговията) мерки върху руския внос на АН, което прави тези пазари по-малко привлекателни за руските износители. Освен това, противно на твърденията на RFPA по отношение на допълнителното търсене на АН във връзка с предишния преглед с оглед изтичане на срока на действие, констатациите на Комисията за РПРП, както и нейният бъдещ анализ, са сравними с констатациите на Комисията през 2014 г., по-специално по отношение на големите пазари като Китай и САЩ. По-конкретно беше установено, че руският износ на АН за Китай по време на РПРП фактически е несъществуващ (41). Що се отнася до САЩ, докато през август 2016 г. антидъмпинговите мерки по отношение на АН от Русия бяха преустановени, бумът на шистов газ в страната доведе до развитието на капацитета на американските производители на азотни торове (42).
 (123)
 Освен това RFPA заяви, че от 2019 до 2025 г. ще има значителен ръст на потреблението на АН в Евразия, Латинска Америка, Африка и Азия. Според RFPA такова увеличение на потреблението